ฉุดไม่อยู่! SET ปิดเช้าพุ่งต่อ 41 จุด ตาม “ดาวโจนส์” รับวัคซีนต้าน “โควิด-19” คืบกว่า 90%
ฉุดไม่อยู่! SET ปิดเช้าพุ่งต่อ 41 จุด ตาม "ดาวโจนส์" รับวัคซีนต้าน "โควิด-19" คืบกว่า 90% โดยดัชนีช่วงเช้าปิดที่ระดับ 1,326.55 จุด บวก 40.67 จุด หรือ 3.16% มูลค่าการซื้อขาย 8.54 หมื่นล้านบาท
10 พ.ย. 2563

สื่อข่าวรายงานว่า ดัชนีช่วงเช้าปิดที่ระดับ 1,326.55 จุด บวก 40.67 จุด หรือ 3.16% มูลค่าการซื้อขาย 8.54 หมื่นล้านบาท ขณะที่เมื่อคืนนี้ (9 พ.ย.63) ดัชนีเฉลี่ยอุตสาหกรรมดาวโจนส์ปิดที่ระดับ 29,157.97 จุด บวก 834.57 จุด หรือ 2.95% 
10 หุ้นดันดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้ปรับตัวขึ้นได้ดี ตอบรับพัฒนาการวัคซีนต้านไวรัสโควิด-19 หลังจากไฟเซอร์ และ BioNTech แถลงว่าผลการทดลองร่วมกันพัฒนาวัคซีนมีประสิทธิภาพมากกว่า 90% ในการป้องกันไวรัสโควิด-19 ทำให้ตลาดหุ้นในภูมิภาคเอเชียเช้านี้ส่วนใหญ่เคลื่อนไหวในแดนบวกกัน แต่ในเวลาต่อมาเริ่มเห็นการพักตัวบ้างจากดาวโจนส์ฟิวเจอร์สที่เริ่มพักตัวมาติดลบ 200 จุด และราคาน้ำมันฟิวเจอร์สก็เริ่มพักตัวด้วยหลังจากที่ขึ้นไปมาก
ขณะที่ตลาดบ้านเราเช้านี้ก็ได้แรงหนุนจากหุ้นในกลุ่มท่องเที่ยว, สายการบิน และโรงแรม ที่ปรับตัวขึ้นกันได้ดีในเช้านี้ตอบรับพัฒนาการวัคซีนต้านไวรัสโควิด-19 และกลุ่มน้ำมันก็ได้แรงหนุนจากราคาน้ำมันที่ขึ้นไปแรงด้วย ขณะที่หุ้นขนาดเล็กจะปรับตัวลง พร้อมให้ติดตามปัจจัยการเมืองในประเทศ และติดตามการทยอยประกาศผลประกอบการของบริษัทจดทะเบียนต่อไป
สำหรับแนวโน้มการลงทุนในช่วงบ่ายนี้ นายณัฐพล กล่าวว่า ตลาดฯคงจะไม่เร่งตัวขึ้น โดยให้แนวรับไว้ที่ 1,310 จุด ส่วนแนวต้าน 1,325-1,330 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่

AOT    มูลค่าการซื้อขาย   12,398.46 ล้านบาท  ปิดที่  66.75 บาท  เพิ่มขึ้น  9.50 บาท
MINT   มูลค่าการซื้อขาย    5,594.01 ล้านบาท  ปิดที่  23.00 บาท  เพิ่มขึ้น  4.70 บาท
KBANK  มูลค่าการซื้อขาย    4,688.05 ล้านบาท  ปิดที่  89.00 บาท  เพิ่มขึ้น  8.50 บาท
STGT   มูลค่าการซื้อขาย    3,842.83 ล้านบาท  ปิดที่  71.00 บาท  ลดลง  16.50 บาท
PTT    มูลค่าการซื้อขาย    2,515.35 ล้านบาท  ปิดที่  37.25 บาท  เพิ่มขึ้น  2.50 บาท